open-index/open-wikipedia-markdown huggingface dataset:
Miye ou Miye

**Miye ou Miye** (arabisk المية ومية) er ein landsby i Sør-Libanon, 5&nbsp;km aust for Sidon og 45&nbsp;km sør for hovudstaden Beirut med utsyn over Middelhavet. Landsbyen ligg i ei høgd 156 meter over havet og dekkjer 2,3 kvadratkilometer. Landsbyen grensar til Qraiyeh og Ain El Delb i i aust, Sidon i vest, Haret Saida i nord og Darb es Sim og Zaghdraiya i sør.

Før borgarkrigen i 1985 var det kring 5000 innbyggjarar i landsbyen. Kring halvparten av desse emigrerte til vestlege land, medan ein fjerdedel flytta inn til Beirut. Resten vart verande att i Miye ou Miye. Innbyggjarane er hovudsakleg romersk-katolske (85 %), med nokre få maronittar (7 %), protestantar (6 %) og baptistar (2%).

## Historie
På 1600-talet var Miye ou Miye hovudsakleg jordbruksland eigd av rikefamiliar. På 1700-talet byrja kristne å flytte til landsbyen. I 1985 spreidde den libanesiske borgarkrigen seg til Sør-Libanon, og landsbybuarane flykta til tryggare område lenger sør, medan andre reiste til hovudstaden. Frå der reiste mange til utlandet.

## Klima
Miye ou Miye har eit temperert og typisk middelhavsklima med varme, tørre somrar, og våte, kjølige vintrar. Sommaren varer frå juni til september, med dei høgaste temperaturane i juli og august. På det varmaste når temperaturen i snitt 31&nbsp;°C, og stundom høgare i heitebølgjer. Vinteren finn stad frå desember til mars, og i denne peridoen kjem det meste av regnet som kjem her i løpet av eitt år. Temperaturen fell sjeldan under 11&nbsp;°C om vinteren.

Miye ou Miye opplever shlūqvindar (òg kalla sjirokko i Europa og Khamaseen i Nord-Afrika).  Desse vindane er mest vanlege om hausten og våren. Shlūqvindane fører med seg raudt støv frå Sahara.





## Kjelder

**Denne artikkelen bygger på «[[:en:Miye ou Miye|Miye ou Miye]]» frå ,  den 25. september 2014.* 
*** oppgav desse kjeldene:*
Tabbaya

**Tabbaya** (arabisk طبايا) er ein by i Sør guvernement i Libanon. Han ligg 57 km sør for Beirut og 15 km søraust for Sidon. Landsbyen ligg 10 km inn frå kysten av Middelhavet, i ei høgd på 400-410 meter over havet. 

## Kjelder

**Denne artikkelen bygger på «[[:en:Tabbaya|Tabbaya]]» frå ,  den 25. september 2014.*  
 

## Bakgrunnsstoff
* www.tobbaya.com
Zrarieh

**Zrarieh** eller **Zrariye** er ein by sør i Libanon, i Sidon distrikt i Sør guvernement. 

Namnet Zrarieh kjem frå arameisk/arabisk og tyder rose eller blom. Innbyggjarane i Zrarieh er hovudsakleg sjiamuslimar.

## Bakgrunnsstoff
* Offisiell nettstad
Ain El Delb

**Ain El Delb** er ein liten landsby i Sidon distrikt i Sør guvernement i Libanon.

## Kjelder

**Denne artikkelen bygger på «[[:en:Ain El Delb|Ain El Delb]]» frå ,  den 25. september 2014.*  
 

## Bakgrunnsstoff
* Offisiell nettstad
Jezzine distrikt

**Jezzine distrikt** (arabisk قضاء جزين) er eit distrikt i Sør guvernement i Libanon. Det administrative senteret er Jezzine. Distriktet er eit av dei minste i Libanon med berre kring 15&nbsp;000 innbyggjarar. 

## Kjelder

**Denne artikkelen bygger på «[[:en:Jezzine District|Jezzine District]]» frå ,  den 25. september 2014.*
Majdelyoun

**Majdelyoun** (arabisk مجدليون) er ein by i Sør-Libanon. Han ligg 45&nbsp;km frå Beirut, hovudstaden i Libanon, og 5&nbsp;km aust for Sidon i ei høgd på 210 meter over havet. Landsbyen grensar til fleire landsbyar. I aust Salhieh og Kfarjarra, i vest Haret Saida, i nord Salhieh og Abra og i sør Ayn El Delb og Kfarjarra.

Namnet kjem frå gammalsyrisk og tyder ‘vakttårn’. 

Innbyggjartalet er kring 3500 og innbyggjarane består av 96 % kristne og 4 % muslimar. 

## Landskap


Fil:P5170044(pearl).JPG|Aust i Majdelyoun
Fil:P5170029(pearl).JPG|St. Elias-åsen frå Majdelyoun
Fil:P5170036(pearl).JPG|Hovudvegen
Fil:P5170038(pearl).JPG|Zeydaniyat (private bustader)
Fil:P5170039(pearl).JPG|Zeydaniyat (private bustader)
Fil:P5170040(pearl).JPG|Hovudvegen mot Jezzine


## Klima

August er den varmaste månaden med ein middeltemperatur på 31,1&nbsp;°C om ettermiddagen. Januar er den kaldaste månaden med ein middeltemperatur på 9,3&nbsp;°C om natta. Det kan oppstå frost om natta. September er i snitt den månaden med flest soltimar. Med nedbør kjem det i desember, medan juni som regel er den tørraste månaden.





## Kjelder


**Denne artikkelen bygger på «[[:en:Majdelyoun|Majdelyoun]]» frå ,  den 25. september 2014.*
Jezzine

**Jezzine** eller **Jizzin** (arabisk جزين) er ein by i Libanon, 22&nbsp;km frå Sidon og 40&nbsp;km sør for Beirut. Han er omgjeve av høge fjell, furuskogar og ligg i snitt 950 meter over havet. Han er ein sommarferiestad og turistmål i Sør-Libanon. I Libanon er byen kjend for handlaga, tradisjonelt bestikk og dolkar med dekorative mønster, i tillegg til heilagdomen Vår frue av fossen.

Innbyggjarane i Jezzine er hovudsakleg katolikkar i den maronittiske eller den melkittiske kyrkja.

## Landemerke
*Jezzinefossen, kring 90 meter høg
*Vår frue av fossen, ein heilagdom til Jomfru Maria
*Det 400 år gamle Kanaan-familiepalasset
*Chirklippa med panoramautsikt over dei skogkledde fjella 
*Fakhreddin II-grotta

## Kjelder

**Denne artikkelen bygger på «[[:en:Jezzine|Jezzine]]» frå ,  den 25. september 2014.* 
*** oppgav desse kjeldene:*
Aishiya

**Aishiya** eller **Aaichiye** (arabisk العيشيَة) er ein kristen landsby sør i Libanon i Jezzine distrikt i Sør guvernement. Han var åstad for eit slag den 19. oktober 1976 under den libanesiske borgarkrigen.

## Kjelder

**Denne artikkelen bygger på «[[:en:Aishiya|Aishiya]]» frå ,  den 25. september 2014.*
Aray

**Aray** er ein fjellandsby i Jezzine distrikt i Libanon. Aray ligg på ein fjelltopp med utsyn over Jezzine og Bkassineskogen.  

Namnet på landsbyen kjem frå den greske krigsguden Ares.

Jordbruk er hovudnæringa i Aray og dei viktigaste avlingane er druer, oliven, pinje og jujube.

## Kjelder

**Denne artikkelen bygger på «[[:en:Aray, Lebanon|Aray, Lebanon]]» frå ,  den 25. september 2014.*
Tyr distrikt

**Tyr distrikt** er eit distrikt i Sør guvernement i Libanon. Det administrative senteret i distriktet er Tyr.

## Bakgrunnsstoff
* Tyr distrikt

## Kjelder

**Denne artikkelen bygger på «[[:en:Tyre District|Tyre District]]» frå ,  den 25. september 2014.*
Rachaf

**Rachaf** eller **Rshaf** er ein landsby i Bint Jbeil distrikt i Nabatieh guvernement i Sør-Libanon, 16 km frå grensa til Israel.

Rachaf ligg 106&nbsp;km frå Beirut, 200 meter over havet. I nærleiken ligg landsbyane Sarbine, Debel, Al Tiri, Haddatha og Beit Leif. 

## Etymologi
Opphavet til namnet trur ein kjem frå den semittiske guden *Rachaf*, som var guden for lyn, tore og eld. Andre trur namnet kjem frå det arabiske ordet *Rashafa* som tyder «å drikke».

## Kjelder

**Denne artikkelen bygger på «[[:en:Rachaf|Rachaf]]» frå ,  den 24. september 2014.*
Sur

**Sur** kan vise til: 

* Smaken eller lukta sur, det motsette av søt. 
* eit namn på leiken sisten, springe sur. 
* i kjemi om eigenskapar som ei syre, motsett av basisk
* kaldt og ruskete vêr, t.d. sur vind.  
* om noko som er hardt og stridt
* om humør, gretten, misnøgd eller mutt. 
* Sør (*sur* på spansk)
* Sur-dynastiet, ein afghansk familie som styrte nordlege India mellom 1540 og 1555/56

## Forkorting

**SUR** kan syne til: 

* Sovjetisk rubel, valutaen i Sovjetunionen
* Tilsynelatende urelaterte regresjoner (eng. *Seemingly unrelated regressions*), ein statistisk teknikk for analyserte fleirvariable data
* Summer Beaver Airport, ein flyplass i Nibinamik (Summer Beaver) i Ontario i Canada 
* Surinam
* Sydney University Regiment, eit regiment i den australske hæren

## I kultur

* Canal Sur, TV-kanal i Andalusia i Spania
* Sur av Jaime Roos, eit musikkalbum
* ''Sur'' (1988), ein argentinsk film regissert av Fernando Solanas
* magasinet ''Sur'', tidlegare tidsskrift frå Buenos Aires
* ''Sur'' (1969), ein meksikansk film regissert av Gabriel Retes
* tangoen Sur, ein kjend tangosong av Homero Manzi og Aníbal Troilo
* Sur-The Melody of Life (2002), indisk film regissert av Tanuja Chandra
* TeleSUR, latinamerikansk TV-kanal

## Stader

* Súr, ein landsby i Ungarn
* Sur i Iran, fleire stader i Iran
* Sur-staten, ein stat i India som vart slått saman med Idar-staten i 1821
* Sur i Oman, den austlegaste store byen i Oman
* Sur i Sveits, ein landsby i kantonen Grisons
* Tyr i Libanon (arabisk صور, Ṣūr; tyrkisk Sur), ein by i Libanon

## Kjelder
* Nynorskordboka
Nadine Kleinert

**Nadine Kleinert** () er ein tysk tidlegare friidrettsutøvar frå Magdeburg som tevla i kulestøyt. Ho vart europameister i øvinga i 2012, og vann elles tre VM-sølv, eitt OL-sølv og to VM-bronsar i tida 1999-2009.

### Aktiv
Kleinerts fyrste seniormeisterskap var VM 1997 i Aten der ho kom på sjuandeplass. To år seinare i Sevilla i 1999 tok ho si fyrste medalje då ho vart nummer to i VM. Same resultat oppnådde Kleinert ved VM 2001. Si tredje sølvmedalje vann ho ved dei olympiske leikane 2004 i Aten. Året før Aten-leikane vart ho nummer sju i VM, året etter nummer fire. I 2005 støytte ho for fyrste gongen over 20 meter med eit støyt på 20,06 m i Hannover.

Ved verdsmeisterskapen 2007 i Osaka fekk Kleinert bronsemedaljen, men under dei olympiske sommarleikane 2008 i Beijing enda ho på sjuandeplassen. Ved friidretts-VM 2009 i Berlin gjorde ho si  beste tevling nokon gong då ho forbetra sin personlege rekord til 20,20 meter, noko som gjorde henne til sølvmedaljør bakom verdsmeister Valerie Vili frå New Zealand. I 2010 vart Kleinert nummer sju i EM og i 2011 nummer åtte i VM.

Den 29. juni 2012 vann Kleinert si fyrste og siste internasjonale gullmedalje. I europameisterskapen i Helsingfors vann ho med eit lengstestøyt på 19,18 m, og slo sølvvinanren med 27 centimeter. Derimot mislukkast ho å kvalifisere seg til kulefinalen under sommar-OL 2012 i London.

## Kjelder

**Denne artikkelen bygger på «[[:de:Nadine Kleinert|Nadine Kleinert]]» frå ,  den 25. september 2014.*
Anna Tsjitsjerova

**Anna Vladimirovna Tsjitsjerova** () er ein russisk friidrettsutøvar som tevla i høgdehopp. Ho tok medalje i øvinga i samtlege seks friidretts-VM og sommar-OL i tida 2007-13, og vart verdsmeister i 2011 og olympisk meister i 2012. I 2016 vart ho frådømt medaljane ho tok i Sommar-OL 2008 og Friidretts-VM 2009.

## Aktiv
Tsjitsjerova deltok i sin fyrste store høgdefinale i VM i friidrett 2003 i Paris der ho vart nummer seks med 1,95 m. Same plasseringa fekk ho under OL 2004, medan ho kom på fjerdeplass i friidretts-VM 2005 i Helsingfors.

I 2007 vann Tsjitsjerova si fyrste store internasjonale medalje då ho under verdsmeisterskapen i Osaka svinga seg over 2,03 m og fekk sølv, delt med Antonietta Di Martino frå Italia, medan kroatiske Blanka Vlašić sigra med 2,05 m.

Også under Sommar-OL 2008 i Beijing klarde Tsjitsjerova 2,03 m, men her vart det bronse ettersom belgiske Tia Hellebaut og Vlašić tok gull og sølv med 2,05 m. Til liks med førre VM tok Vlašić gull og Tsjitsjerova sølv ved friidretts-VM 2009 i Berlin, på ny skilde det to cm; 2,04 m mot 2,02 m. Begge desse medaljane mista ho etter ein dopingdom i 2016.

Tjitsjrova sette personleg rekord med 2,07 m på 29-årsdagen under den russiske meisterskapen. I verdsmeisterskapen 2011 i Daegu kniva Vlašić og Tsjitsjerova nok ein gong om gullmedaljen. Begge tok seg over 2,03 m, men ingen over neste høgde. Dermed vart Tsjitsjerova verdsmeister då ho ikkje hadde riv i tevlinga før på 2,05 m, Vlašić måtte ha to forsøk både på 2 m og 2,03 m. Under sommarleikane i London 2012 var Tsjitsjerova den einaste som svinga seg over 2,05 m.

Tsjitsjerova stoppa med 1,97 m ved VM i friidrett 2013 i Moskva. Ho fekk likevel med seg ein bronsemedalje, saman med Ruth Beitia frå Spania. Landskvinna Svetlana Sjkolina sette personleg rekord med 2,03 m og vart verdsmeister.

### Doping
I 2016 vart Tsjitsjerova dømt for brot på dopingpreglane, basert på ein retest av ei prøve frå 2008. Resultata frå ein toårsperiode, 2008-10, vart underkjende.

### Medaljar og plasseringar i internasjonale meisterskap
*VM 2003 i Paris: Nr 6 – 1,95 m
*OL 2004 i Aten: Nr 6 – 1,96 m
*VM 2005 i Helsinki: Nr 4 – 1,96 m
*EM 2006 i Göteborg: Nr 7 – 1,95 m
*VM 2007 i Osaka: Sølvmedalje 2,03, bakom Blanka Vlašić (2,05 m)
*OL 2008 i Beijing: Nr 3 – annullert i 2016
*VM 2009 i Berlin: Nr 2 – annullert i 2016
*VM 2011 i Daegu: Gullmedalje – 2,03 m, framom Blanka Vlašić (2,03 m)
*OL 2012 i London: Gullmedalje – 2,05 m, framom Brigetta Barrett (2,03 m)
*VM 2013 i Moskva: Sølvmedalje – 1,97 m
*VM 2015 i Beijing: Bronsemedalje – 2,01 m

## Kjelder


**Denne artikkelen bygger på «[[:de:Anna Wladimirowna Tschitscherowa|Anna Wladimirowna Tschitscherowa]]» frå ,  den 25. september 2014.*
Gülcan Mıngır

**Gülcan Mıngır** () er ein tyrkisk langsdistanseløpar som har spesialisert seg på hinderløp. Ho vart europameister i øvinga i 2012.

## Aktiv
I 2011 deltok Mıngır i friidretts-VM i Daegu, men klarde ikkje å kvalfisere seg til finalen på 3000 meter hinder.

I juni 2012 rykte Mıngır heilt opp i verdstoppen på hinderdistansen, då ho i Sofia sette tyrkisk rekord med 9.13,53. Nokre få veker seinare viste ho seg forvorittstempelet verdig då ho under europameisterskapen i Helsingfors vann gullmedaljen framom Svitlana Schmidt frå Ukraina og tyske Antje Möldner-Schmidt. Vinnartida vart 9.32,9. I august månad 2012 vart Mıngır derimot slått ut i forsøksløpet etter å kome i mål på tida 9,47,35.

## Kjelder

**Denne artikkelen bygger på «[[:de:Gülcan Mıngır|Gülcan Mıngır]]» frå ,  den 25. september 2014.*
Jon Gunnar Jørgensen

**Jon Gunnar Jørgensen** () er ein norsk filolog og professor i norrøn filologi ved universitetet i Oslo. Han har gitt ut ei rekkje vitskapelege artiklar og bøker. Jørgensen er spesialist på islandsk språk og litteratur med hovudvekt på vikingtid
og mellomalderlitteratur med Snorre Sturlason som hovudfelt. 

## Bakgrunnsstoff
Into the Blue

«**Into the Blue**» er ein song av den australske songaren Kylie Minogue. Den vart skriven av Kelly Sheehan, Jacob Kasher, og Mike Del Rio. Songen vart innspelt i London på den 45. fødselsdagen til Minogue i mai 2013, og vart utgjeven som den første singelen frå det tolvte studioalbumet hennar, *[[Kiss Me Once]]* (2014).

## Listeplasseringar og sal
«Into the Blue» debuterte i Belgia på nummer 57 i Flandern og nummer 53 i Vallonia på Ultratip-listene. Songen nådde då tiandeplassen i Vallonia og var den første singelen av Minogue som nådde Top 10 på Ultratip sidan «Get Outta My Way» i 2010. Songen nådde 22. plass i Finland, 16. plass i Spania og nådde 19. plass i Ungarn.

«Into the Blue» nådde 46. plass i Australia med sal av 2&nbsp;643 eksemplar, den første singelen frå albumet som ikkje  nådde Topp 40 i landet. Songen fall ut av hitlistene på 96. plass med sal av 3&nbsp;832 eksemplar i alt på to veker, og blei den mest mislukka førstesingelen hennar.

Songen vart utgjeven den 28. januar i Nord-Amerika og debuterte i USA på 39. plass på Dance/Electronic Digital Songs og 41. plass på Dance/Electronic Songs. Songen debuterte på 52. plass på Hot Dance Club Songs og nådde seinare førsteplass den femte veka.

## Komposisjon
«Into the Blue» er ein elektronisk danse-song som inneheld instrumentering av synthesizer, keyboard og strengeinstrument. Teksten snakkar om å vere uavhengig, fri og lukkeleg.

## Format og sporliste

;Digital download 1
#"Into the Blue" – 4:08

;Digital download 2
#"Into the Blue" – 4:08
#"Sparks" – 3:30

;Digital remix
#"Into the Blue" (S-Man Deep Blue Remix) – 7:36
#"Into the Blue" (Patrick Hagenaar Colour Code Remix) – 6:22
#"Into the Blue" (Vanilla Ace Remix) – 6:22

;Remix EP
#"Into the Blue" (Album Version) – 4:08 
#"Into the Blue" (S-Man Deep Blue Remix) – 7:36
#"Into the Blue" (Patrick Hagenaar Colour Code Remix) – 6:22
#"Into the Blue" (Vanilla Ace Remix) – 6:22

## Topplisteplasseringar

## Utgjevingshistorie

## Kjelder

**Denne artikkelen bygger på «[[:en:Into the Blue (Kylie Minogue song)|Into the Blue (Kylie Minogue song)]]» frå ,  den 25. september 2014.*  
 

## Bakgrunnsstoff
*Den offisielle nettsida til Minogue
Frederik Wilmann

**Frederik Wilmann** (fødd 17. juli 1985) er ein norsk syklist frå bygda Viggja i Skaun Sør-Trøndelag, som syklar for Team Ringeriks-Kraft.

Wilmann tok bronse i NM i landevegssykling for senior i 2007, og gull i U23-klassen.

Han er son av den tidlegare, norske toppsyklisten Jostein Wilmann.

## Kjelder
Frederik Wilmann – Profil hos Cycling Archives. Besøkt 26.09.2014.
Vidar Eltun

**Vidar Eltun** () er ein norsk lokalpolitikar for Arbeidarpartiet. Etter kommunevalet 2011 blei han vald til ordførar i Vang kommune i Oppland. Før dette hadde han sete i kommunestyret i fire år.

Eltun er utdanna adjunkt, og han har tidlegare vore rektor ved Øye skule i Vang.

## Kjelder
* Biografiske opplysninger  hos Kommunal Rapport; vitja 7. april 2013.
Ain Baal

**Ain Baal** (arabisk عين بعال) er ein landsby i Libanon i Tyr distrikt i Sør guvernement i Libanon.

Ain Baal grensa til Tyr, Batolay, Bazooreye og Hanaway. Ain Baal er kjend for sarkofagen til kong Hiram I av Tyr, nær Hanaway. Her finst skular, butikkar, frisørar og restaurantar alle kalla opp etter denne kongen. 

## Kjelder

**Denne artikkelen bygger på «[[:en:Ain Baal|Ain Baal]]» frå ,  den 26. september 2014.*
Aitit

**Aitit** er ein landsby i Sør-Libanon nær Qana. Alle innbyggjarane i Aitit er sjiamuslimar. 

På grunn av nærleiken til Israel er det gjort mange åtak mot Aitit. Mange hus i Aitit har kulehol i veggane og somme bygg er ikkje bygd opp att. Dei fleste åtaka skjedde under Libanonkrigen i 2006. I løpet av krigen omkom tre menneske.

## Kjelder

**Denne artikkelen bygger på «[[:en:Aitit|Aitit]]» frå ,  den 26. september 2014.*
Al Rehan

**Al Rehan** (arabisk الريحان) er ein liten landsby i sørlege delar av Libanon ved fjellet Al Rehan Jezzine distrikt. Landsbyen er omgjeve av fjell, furu og eikeskogar. Han ligg ei høgd på 740 til 1460 meter over havet, 83 km frå Beirut.

Landsbyen har kring 5000 innbyggjarar. 

## Etymology
Al Rehan er eit arabisk namn og er kalla opp etter basilikum (rehan på arabisk) som det veks mykje av i området. 

## Kjelder

**Denne artikkelen bygger på «[[:en:Al Rehan|Al Rehan]]» frå ,  den 26. september 2014.*
Bteddine El Loqch

**Bteddine El Loqch** (arabisk بتدين اللقش; òg skrive **Bteddine El Liqch**) er ein fjellby i Libanon.

Bteddine El Loqch ligg 820 meter over havet i eit område av furuskog. Innbyggjarane er hovudsakleg maronittar. 

## Etymologi

Ordet *Bteddine* trur ein kjem frå «religionshus» eller «rettshus».  *El Loqch* vart lagt til på 1800-talet av emir Bashir Shihab II for å skilje han frå Beit ed-Dine, senteret i Libanonfjella guvernement.

## Kjelder

**Denne artikkelen bygger på «[[:en:Bteddine El Loqch|Bteddine El Loqch]]» frå ,  den 26. september 2014.* 
*** oppgav desse kjeldene:*
Ghassanieh

**Ghassanieh** er ein liten by sør i Libanon med kring 2000 innbyggjarar. Han er ein kystby som grensar til Kawatria Al Sayyad i aust, Al Babebliah i vest, Kakyiat Sanawbar i nordvest og Khartoum i søraust. Namnet på byen kjem frå familien Alghassasina. Han ligg 350 meter over havet. Byen ligg 7&nbsp;km frå Akbyia og 25&nbsp;km frå Sidon.

## Kjelder

**Denne artikkelen bygger på «[[:en:Ghassanieh|Ghassanieh]]» frå ,  den 26. september 2014.* 
*** oppgav desse kjeldene:*
*http://www.lebanonatlas.com/lebanonmajorcities/South/Ghassanieh/index.htm
Ibl al-Saqi

**Ibl al-Saqi** eller **Ebel Es Saqi** er ein landsby sør i Libanon.

## Kjelder

**Denne artikkelen bygger på «[[:en:Ibl al-Saqi|Ibl al-Saqi]]» frå ,  den 26. september 2014.*
Jwaiya

**Jwaiya** (òg kalla **Jwaya**, **Jwaiya** og **Jwaiyya**, arabisk جويا) er ein by sør i Libanon. Han ligg sentralt i Jabal Amel, 95 km frå Beirut, 54 km frå Sidon og 16 km frå Tyr i aust. Han ligg kring 300 meter over havet.  Han er busett av sjiamuslimar. 

## Kjelder

**Denne artikkelen bygger på «[[:en:Jwaiya|Jwaiya]]» frå ,  den 26. september 2014.*
Kfarmelki

**Kfarmelki** (arabisk skrift كفرملكي, òg kalla Kafr Melki og Kfarmilki) er ein by i Sidon distrikt i Sør guvernement i Libanon.

Kfarmelki ligg 58&nbsp;km frå Beirut, 500 meter over havet.  Byen har kring 13&nbsp;000 innbyggjarar.

## Kjelder

**Denne artikkelen bygger på «[[:en:Kfarmelki|Kfarmelki]]» frå ,  den 26. september 2014.* 
*** oppgav desse kjeldene:*
*** Discoverlebanon.com Website

## Bakgrunnsstoff
* Offisiell nettstad
Mahrouna

**Mahrouna** (arabisk محرونة، محرونا) er ein liten jordbruksby sør i Libanon.

Han ligg kring 100 km frå Beirut og 18 km søraust for byen Tyr. Mahrouna ligg 400 meter over havet og har kring 3800 innbyggjarar. 

Byen er kjend for ein eikekledd ås som dannar ein naturpark for innbyggjarane i byen. Det ligg ein ruin frå antikken på toppen. 

Byen er hovudsakleg busett av muslimar, og ein minoritet med kristne. 

## Kjelder

**Denne artikkelen bygger på «[[:en:Mahrouna|Mahrouna]]» frå ,  den 26. september 2014.*
Marwahin

**Marwahin** (arabisk مروحين; *Marwāḩīn*) er ein by i Libanon, på grensa til Israel.

Under Libanonkrigen i 2006 var det kampar i Marwahin mellom Israel og Hizbollah. Libanesiske sivile vart først gjeve ordre om å flykte frå området av israelske styrkar. Innbyggjarane plasserte barna sine kring bilen sin, slik at israelarane skulle sjå at dei ikkje var væpna, men dei vart drepne av artillerield og helikoptereld likevel på vegen nord for landsbyen. Berre to personar overlevde åtaket ved å spele daud. Det vart ikkje funne våpen nær dei øydelagde kjøretøya. I følgje Human Rights Watch synte åtaket ein trend med at både Israel og Hizbolla ukritisk gjekk til åtak på sivile.

## Kjelder

**Denne artikkelen bygger på «[[:en:Marwahin|Marwahin]]» frå ,  den 26. september 2014.* 
*** oppgav desse kjeldene:*
Chehour

**Chehoûr** (arabisk شحور) er ein liten by i Tyr distrikt sør i Libanon. Han ligg 95&nbsp;km sørvest for Beirut, hovudstaden i landet, 320 meter over havet.

## Kjelder

**Denne artikkelen bygger på «[[:en:Chehour|Chehour]]» frå ,  den 26. september 2014.* 
*** oppgav desse kjeldene:*
*http://shohour.org  
*http://www.localiban.org/spip.php?article3978
Chalaaboun

**Chalaaboun**  (hebraisk **שעלבים**, *Schaalabbin*, arabisk **شلعبون**) er ein landsby i Sør-Libanon nær Ain Ebel.

Staden er nemnt i Gamletestamentet som *Schaalabbin*. 

## Kjelder

**Denne artikkelen bygger på «[[:en:Chalaaboun|Chalaaboun]]» frå ,  den 26. september 2014.*
Naqoura

**Naqoura** (arabisk الناقورة, *Enn Nâqoura, Naqoura, An Nāqūrah*) er ein liten by i Sør-Libanon. Sidan 23. mars 1978 og fram til i dag har SNs midlertidige styrke i Libanon (UNIFIL) hatt hovudkvarteret Naqoura.

## Kjelder

**Denne artikkelen bygger på «[[:en:Naqoura|Naqoura]]» frå ,  den 26. september 2014.*
Zibqin

**Zibqin** er ein by i Sør-Libanon, 103 km frå hovudstaden Beirut og 4 km frå grensa til Israel. Han ligg 450 meter over havet. Det ligg romerske og greske ruinar i byen. 

Byen hadde over 600 hus før kring tre fjerdedelar av dei vart øydelagd under Libanonkrigen i 2006. Byen har kring 3000 innbyggjarar. 

## Kjelder

**Denne artikkelen bygger på «[[:en:Zibqin|Zibqin]]» frå ,  den 26. september 2014.*
Maarakeh

**Maarakeh** er ein kommune i Tyr distrikt i Sør-Libanon. Han ligg 90 km frå Beirut, hovudstaden i Libanon. Han ligg 270 meter over havet. 

## Kjelder

**Denne artikkelen bygger på «[[:en:Maarakeh|Maarakeh]]» frå ,  den 26. september 2014.*
Mathura

**Mathura** er ein by i den indiske delstaten Uttar Pradesh.
Han har 350 000 innbyggjarar, og er administrasjonssenter i Mathura distrikt

Mathura ligg ved breidda av Yamuna, rundt 5 mil nordvest for Agra, og er eit veg- og jernbaneknutepunkt. Han er ein av sju heilage byar i India, og er rekna som fødestaden til guden Krisjna av hinduar. Det ligg ei rekkje tempel og badetrapper (*ghat*) her. Mathura er også ein handelsby for jordbruksprodukt og har noko industri, som oljeraffineriet Mathura Refinery, tekstil- og smykkeindustri.

## Historie

I antikken var Mathura hovudstad i Kushanriket, og han blei omalt som ein stor by av den greske geogafen Megasthenes på 200-talet f.Kr. Frå 100-talet var han eit viktig sentrum for buddhismen og djainismen, og mathura-skulen innan biletkunst blei utvikla her. 

Byen blei storma og herja av Mahmud av Ghazni 1017–18, og ei rekkje gonger mellom 1500 og 1757. Han kom under britisk styre i 1804, og kjend under namnet *Muttra*.

## Kultur og utdanning
Mathura har fleire høgskular og universitet, som GLA University og Uttar Pradesh Pandit Deen Dayal Upadhyaya Veterinary University. 

Government Museum i Mathura er eit viktig arkeologimuseum for Uttar Pradesh.

## Kjelder

*«Mathura», *Encyclopædia Britannica*. Encyclopædia Britannica Ultimate Reference Suite.  Chicago: Encyclopædia Britannica, 2011.


**Delar av denne artikkelen bygger på «[[:sv:Mathura|Mathura]]» frå , og «[[:en:|Mathura]]» frå  den 28. september 2014.*  
 
## Bakgrunnsstoff
Imrich Bugár

**Imrich Bugár** () er ein tidlegare friidrettsutøvar som representerte Tsjekkoslovakia. Han deltok i diskoskasting og tok OL-sølv under 1980, og vart europameister i 1982 og verdsmeister i 1983. Hans personlege rekord er på 71,26 meter.

## Aktiv
Bugár fekk sitt internasjonale gjennombrot då han under europameisterskapen 1978 på heimebane i Praha vann bronsemedaljen med 64,66 m, bakom Wolfgang Schmidt frå Aust-Tyskland og finnen Markku Tuokko. To år seinare kleiv Bugár ein plass opp på sigerspallen etter diskosøvinga under dei olympiske sommarleikane i Moskva. Med 66,38 m tok han sølv etter overraskingsmannen Viktor Rasjtsjupkin (66,64 m) frå arrangørlandet og seks cm framom kubanaren Luis Delís (66,32 m).

Ved europameisterskapen 1982 vann Bugár sin fyrste store tittel. Han sigra med 66,64 meter, meir enn meteren framom sølvmedaljøren Igor Duginjets frå Sovjetunionen. Året etter vann han gullmedaljen under den fyrste verdsmeisterskapen i friidrett 1983. I Helsingfors sikra han seg sigeren med med 67,72 m, Delís nådde 67,36 m, medan Gejza Valent på bronseplass syrgde for enno ei medalje til Tsjekkoslovakia.

Den 25. mai 1985 gjorde Bugár sitt livs lengste kast, då diskosen i San José i California fyrst landa etter 71,26 m. Både i VM 1987 og i EM 1990 vart han nummer sju , medan han i mellomtida hadde enda på tolvteplassen under sommar-OL 1988  i Seoul.

I tida 1991-94 mislukkast han å kvalifisere seg til finale i fire strake meisterskap.

### Medaljar og plasseringar i internasjonale meisterskap
*EM 1978 i Praha: Bronsemedalje – 64,66 m
*OL 1980 i Moskva: Sølvmedalje – 66,38 m, bakom Viktor Rasjtsjupkin (66,64 m)
*EM 1982 i Aten: Gullmedalje – 66,64 m, framom Igor Duginjets (65,60 m)
*VM 1983 i Helsingfors: Gullmedalje – 67,72 m, framom Luis Delis (67,36 m)
*EM 1986 i Stuttgart: Nr 8 – 63,56 m
*VM 1987 i Roma: Nr 7 – 65,32 m
*OL 1988 i Seoul: Nr 12 – 60,88 m
*EM 1990 i Split: Nr 7 – 62,36 m
*VM 1991 i Tokyo: Utslått i kvalifiseringa (61,90 m -nr 13)
*OL 1992 i Barcelona: Utslått i kvalifiseringa (58,70 -nr 20)
*VM 1993 i Stuttgart: Utslått i kvalifiseringa (58,76 m)
*EM 1994 i Helsingfors: Utslått i kvalifiseringa (56,64 m -nr 15)

## Kjelder

**Denne artikkelen bygger på «[[:de:Imrich Bugár|Imrich Bugár]]» frå ,  den 28. september 2014.*
Generalforsamlinga til SN

**Generalforsamlinga i SN** eller **hovudforsamlinga i SN** er eit av hovudorgana i Dei sameinte nasjonane (SN). Forsamlinga består av alle medlemsland i SN og møte vert haldne i ordinære årlege sesjonar leia av ein president vald av forsamlinga. Den første sesjonen fann stad 10. januar 1946 i London og talte 51 representantar. Forsamlinga møter idag i ordinære sesjonar i SN-bygningen i New York.

Regulære årlege sesjonar vert normalt haldne frå september til desember. I tillegg kan forsamlinga kallast inn til ekstraordinære sesjonar. Samansetnaden til forsamlinga, funksjonen, styresmakt og prosedyrar er nedfelt i kapittel IV i SN-charteret.

Vedtak i viktige saker &ndash; som freds- og tryggleiksspørsmål, val av medlemmer til Tryggingsrådet og andre organ, i tillegg til budsjettsaker &ndash; krev to tredels fleirtal. Andre saker blir avgjort ved simpelt fleirtal. Kvart land har éi stemme. Prinsippet med at små og store land har lik stemmevekt betyr at ein teoretisk koalisjon som til saman utgjer 8 % av folkesetnaden i verda, kan utgjere eit to tredels fleirtal.

## Kjelder

**Denne artikkelen bygger på «[[:nb:FNs generalforsamling|FNs generalforsamling]]» frå ,  den 28. september 2014.*  

## Bakgrunnsstoff
*Om SNs generalforsamling på SN-sambandet sine nettsider 
*SNs hovudforsamling
Jüri Tarmak

**Jüri Tarmak**  () var ein estisk høgdehoppar som tevla for Sovjetunionen. Han vart olympisk meister i øvinga i 1972.

## Aktiv
Tarmak kom med på det sovjetiske landslaget i 1970, ein sesong der han sette personleg rekord med 2,15 meter og var den fjerde beste høgdehopparen i landet. Året etter forbetra han seg til 2,17 m.

Gjennom 1972-sesongen presterte Tarmak fleire tevlingar på høgste nivå. Ved innandørs-EM i Grenoble gjekk han over 2,22 m og vart nummer tre, på same høgda som kameraten Kęstutis Šapka, ungararen István Major vann med 2,24 m. Under sovjetmeisterskapen sette Tarmak personleg rekord med 2,25 m i kvalifiseringa, men vart berre nummer fem i finalen med 2,18 m.

Tarmak vart leikevel teken ut til OL 1972 i München. På avslutningsdagen for leikane var han ein av dei tre deltakarane som klarte å ta seg over 2,21 meter. Han leia tevlinga då dei tre tok til på 2,23 m, og Tarmak berre sikra OL-gullet då han var den einaste som svinga seg over denne høgda. Sidan var Tarmak aldri i nærleiken av dei resultata han oppnådde i 1972-sesongen.

### Medaljar og plasseringar i internasjonale meisterskap
*OL 1972 i München: Gullmedalje – 2,13 m, framom Stephan Junge (2,21 m)

## Kjelder

**Denne artikkelen bygger på «[[:de:Jüri Tarmak|Jüri Tarmak]]» frå ,  den 28. september 2014.*
Al Gal

**Al Gal** er eit strandområde på vestkysten av Israel nær byen Bat Yam. Stranda har forholsvis konsistente brytande bølgjer, og særleg om sommaren er det populært å surfe på denne stranda. 

Al Gal vert rekna som ein av dei beste surfestadane i Midtausten.

## Kjelder

**Denne artikkelen bygger på «[[:en:Al Gal|Al Gal]]» frå ,  den 28. september 2014.*
Władysław Komar

**Władysław Komar** () var ein polsk friidrettsutøvar fødd i Kaunas i dagens Litauen. Han vart olympisk meister i kulestøyt under OL 1972 i München. Tidlegare hadde han vunne to bronsemedaljar under høvesvis EM i friidrett 1966 og EM i friidrett 1971.

## Aktiv
Komar vart nummer fire i kulestøyt under friidretts-EM 1962. I 1964 sette han personleg rekord med 19,50 meter og stod for det beste kuleresultatet i Europa den sesongen, men vart berre nummer ni under OL 1964 i Tokyo. To år seinare fekk han bronsemedaljen i EM i Budapest, i ein sesong der han forbetra sin polske rekord til 19,61 m. I 1968 kom han på sjetteplassen under dei olympiske sommarleikane i Mexico-byen.

I mai 1970 passerte Komar 20-metersgrensa då kula landa på 20,22 m. Året etter la han på til 20,55 meter, så det var ikkje uventa at han tok si andre EM-bronse under friidretts-EM 1971 i Helsingfors.

Gjennom 1972-sesongen forbetra han den polske kulerekorden fleire gongar. Han starta den 1. mai med 20,59 m, og la på til fyrst 20,87 m og så 20,90 m, før mai månad var over. Med 20,95 vann han midt i juni kuletevlinga i landskampen mellom Storbritannia og Polen i Edinburgh, for så å støyte 21 meter jamnt den 2. juli. Under dei olympiske leikane i München den 9. september 1971 var Komar ein av aktørane i ei svært spanande tevling. Komar smelte til med 21,18 m og polsk reekord i fyrste omgang. Dei mange favorittane frå USA og Aust-Tyskland truga Komars leiing for kvar gong dei gjekk i ringen, men ingen makta å overgå han. George Woods vart sølvvinnar med 21,17 m, medan Hartmut Briesenick snappa bronsen frå landsmannen Hans-Peter Gies, begge nådde 21,14 m, på betre andrestøyt.

I august 1974 sette Komar sin siste landsrekord, då han støytte 21.19 m, ein cm lengre enn han gjorde då han vann OL-gullet. Få veker vart han nummer seks i europameisterskapen.

Komar tok fem medaljar i europeiske innandørsmeisterskap i tida 1966-78, tre sølv- og to bronsemedaljar. Desse meisterskapane hadde jamnast svakare deltaking enn utandørsmeisterskapane.

### Medaljar og plasseringar i internasjonale meisterskap
*EM 1962 i Beograd: Nr 4 – 18,00 m
*OL 1964 i Tokyo: Nr 9 – 18,20 m
*EM 1966 i Budapest: Bronsemedalje – 18,68 m
*OL 1968 i Mexico by: Nr 6 – 19,28 m
*EM 1971 i Helsingfors: Bronsemedalje – 20,04 m, bakom Heinz-Joachim Rothenburg (20,47 m)
*OL 1972 i München: Gullmedalje – 21,18 m, framom George Woods (21,17 m)
*EM 1974 i Roma: Nr 6 – 19,82 m

Etter OL-gullet i München var Komar ein av Polens mest populære sportsutøvarar. Hans lystige lynne gjorde han seinare til ein populær skodespelar og fjernsynskommentator.

Komar, den tidlegare stavhopparen Tadeusz Ślusarski og ein tredjemann, omkom i ei bilulukke ved landsbyen Ostromice i Vorpommern. Dei var då på veg heim frå ein idrettsfest. Komar vart 58 år gammal.

## Kjelder

**Denne artikkelen bygger på «[[:de:Władysław Komar|Władysław Komar]]» frå ,  den 28. september 2014.*
Oleksandr Klymenko

**Oleksandr Klymenko** () var ein ukrainisk kulestøytar som tevla for Sovjetunionen til 1991, sidan for Ukraina. Han vart europameister i kulestøyt i 1994, og fekk VM-bronse i 1991.

### Aktiv
Klymenko vann kuletevlinga under junior-VM i 1988 og junior-EM 1989. I 1991-sesongen fekk han sitt internasjonale gjennombrot. Han støytte for fyrste gong over 20 meter og vart både sovjetisk meister og vinnar av universiaden i kulestøyt. I verdsmeisterskapen 1991 i Tokyo fekk han bronsemedaljen etter eit bestestøyt på 20,34 m, sveitsaren Werner Günthör vann ein suveren siger i tevlinga, medan nordmannen Lars Arvid Nilsen fekk sølvmedaljen.

Den 29. mai 1992 sigra Klymenko i den ukrainske meisterskapen med ny personleg rekord på 20,84 meter- Under dei olympiske leikane i Barcelona i 1992 støytte han 20,23 m og vart nummer åtte.  Året etter rauk han ut av verdsmeisterskapen i Stuttgart, med knapp margin, allereie i kvalifiseringa. Derimot forsvarte han tittelen som studentmeister i universiaden.

Friidretts-EM 1994 i Helsingfors vart ein stor triumf for kulestøytarane frå Ukraina. Dei tre karane, Klymenko, Oleksandr Bahatsj og Roman Virastjuk la beslag på alle medaljane med høvesvis 20,78 m, 20,34 m og 19,59 m.

Klymenko var 1,95 m høg og vog 115 kg i si tid som aktiv. Relativt tidleg slutta han med friidrett, arbeidde i staden som livvakt. Han vart skoten.

### Medaljar og plasseringar i internasjonale meisterskap
*VM 1991 i Tokyo:  Bronsemedalje – 20,34 m
*OL 1992 i Barcelona: Nr 8 – 20,23 m
*VM 1993 i Stuttgart:  Utslått i kvalifiseringa (19,37 m -nr 13)
*EM 1994 i Helsingfors: Gullmedalje – 20,78 m, framom Oleksandr Bahatsj (20,34 m)
*VM 1995 i Göteborg: Nr 12 – 18,26 m

## Merknadar

## Kjelder

**Denne artikkelen bygger på «[[:de:Oleksandr Klymenko (Leichtathlet)|Oleksandr Klymenko (Leichtathlet)]]» frå ,  den 28. september 2014.*  
 
*
Auja al-Hafir

**Auja al-Hafir**, òg skrive **Auja**, var eit gammalt vegkryss nær vassbrunnar  vest i Negev og aust på Sinai. Det var det tradisjonelle beiteområdet til 'azazme-folket. Grenseovergangen mellom Egypt og Det osmanske eller britiske Palestina, kring 60&nbsp;km sør for Gaza, låg her. I dag ligg Nitzana og Ktzi'ot militærbase her i Det sørlege distriktet i Israel.

## Kjelder

**Denne artikkelen bygger på «[[:en:Auja al-Hafir|Auja al-Hafir]]» frå ,  den 28. september 2014.*
Bat Galim

**Bat Galim** (hebraisk בת גלים) er eit nabolag i Haifa i Israel ved foten av Karmelberget og kysten av Middelhavet. Bat Galim er kjent for promenaden og sandstrendene. 

## Historie
Bat Galim var den første jødiske busetnaden i det moderne Haifa. Nabolaget vart grunnlagt i 1920-åra som ein hageby med private heimar designa av Bauhaus-arkitekten Richard Kaufmann. Under Palestinamandatet var Bat Galim underhaldningsstrøket i Haifa. Casino, eit kjent byggverk på promenaden i Bat Galim, husa ein kafé der britiske offiserar brukte å gå, men vart aldri nytta til gambling. Det var òg eit senter for vassport i landet og det vart bygt eit symjebasseng der.

## Kjelder

**Denne artikkelen bygger på «[[:en:Bat Galim|Bat Galim]]» frå ,  den 28. september 2014.*
Beerot

**Beerot** (hebraisk בארות) var ein bibelsk by som låg 12 km nordvest for Jerusalem. Byen var ein hevittisk busetnad og er nemnd i Josva 9:17, 18:25, Andre Samuelsbok 4:2-3, Esra 2:25 og Nehemja 7:29. Ein annan by kalla Beerot er nemnt i Femte Mosebok 10:6.

Fordi det ikkje finst nokre kjende ruinar frå Beerot er plasseringa av byen omstridd. Dei fleste kjendene er tekstar frå Bibelen, Onomastikon av Eusebius av Cæsarea, merknadane til denne teksten av Hieronymus, og Madabakartet Avstandane Eusebius gjev plasserer Beerot ein stad mellom dagens Biddu og Nebi Samwil.

Byen var ein del av området til hevittane. Han var tilsynelatande styrt frå Gibeon, «ein kongeleg by», som søkte fred etter hebrearane øydela Jeriko og Ai, slik det var skildra i Josva 9. Seinare vart mykje av dette området som først vart teken (inkludert Beerot) gjeven til Benjamin som arv i Josva 18. Byen var så busett fram til det babylonske fangenskapet i 586 fvt., og folket i denne byen kom attende til området 70 år seinare slik det er nemnt i Esra og Nehemja. Om dei bygde opp att byen og budde der er ikkje nemnt i teksten. 

Plasseringa av Beerot blei føreslått å vera dagens Al-Bireh av Edward Robinson på midten av 1800-talet. Seinare forskarar meiner staden låg ved Kh. el-Burj nær dagens Beit Iksa.

## Kjelder

----
**Denne artikkelen bygger på «[[:en:Beerot|Beerot]]» frå ,  den 29. september 2014.* 
*** oppgav desse kjeldene:*
Beit HaKerem-dalen

**Beit HaKerem-dalen** er ein dal nord i Israel.

Galilea er delt inn i Øvre Galilea med relativt høge fjell og Nedre Galilea i sør, med lågare fjell. Dei to delane av Galilea er skilde av Beit HaKeremdalen.

## Kjelder

**Denne artikkelen bygger på «[[:en:Beit HaKerem Valley|Beit HaKerem Valley]]» frå ,  den 29. september 2014.* 
*** oppgav desse kjeldene:*
Ein Bokek

**Ein Bokek** (hebraisk skrift עין בוקק) er eit hotell- og ferieområde på den israelske sida av Daudehavet, nær Neve Zohar. Han høyrer til Tamar regionale kommune.

Ved Ein Bokek ligg ruinane av Metzad Bokek, ei lita romersk festning som vakta over hovudvegen her, og ruinane av ein gammal, delvis rekonstruert parfyme- og medisinfabrikk. Bokek-elva, som området er kalla opp etter, renn gjennom ei kløft i området.

Zohar varmekjelder (hebraisk חמי זוהר, *Hamei Zohar*) ligg tre kilometer sør for Ein Bokek. Vatnet der er rikt på svovel og skal vere lækjande for muskelsmerter, leddsmerter og allergiar.

Den lågastliggande minibanken i verda ligg i Ein Bokek, 421 meter under havnivå.

## Kjelder

**Denne artikkelen bygger på «[[:en:Ein Bokek|Ein Bokek]]» frå ,  den 29. september 2014.* 
*** oppgav desse kjeldene:*



## Bakgrunnsstoff
Karnei Hittin

**Karnei Hittin** (hebraisk קרני חיטין; arabisk قرون حطين, *Kurûn Hattîn*) er ein utdøydd vulkan med to toppar som ligg oppom Hattinsletta i Nedre Galilea, Israel.

## Historie
Ein trur Karnei Hittin var åstad for slaget ved Hattin, då Saladin sigra over krossfararane i 1187. Slaget ved Hattin var utkjempa om sommaren då graset var knusktørt. Soldatane til Saladin sette fyr på graset og stengde tilkomsten til Genesaretsjøen for krossfararane. Saladin bygde ein «sigersdom», *Qubbat al-Nasr,* på toppen. Thietmar, ein tysk pilegrim som vitja staden i 1217, skreiv at «tempelet Saladin hadde reist til ære for gudane sine etter sigeren er no forlate.»  Tidleg på 1600-talet vart ruinane som vart funnen på toppen trudd å vere av ei kyrkje. Før 1948 låg det ein arabisk landsby, Hittin, ved foten av åsen. Det vart gjort utgravingar på åsen i 1976 og 1981.

Somme forskarar har identifisert åsen som Sæleprisingsfjellet, der Jesus heldt Bergpreika si. I 1864 skildra Fergus Ferguson fjellet som staden ein «trudde» det var fordi «plasseringa samsvarar med forteljinga, men ingen kan med visse sei at det var her han heldt preika.»

## Kjelder

**Denne artikkelen bygger på «[[:en:Karnei Hittin|Karnei Hittin]]» frå ,  den 29. september 2014.* 
*** oppgav desse kjeldene:*
*
*
*
Nordnes

**Nordnes** er ei halvøy og eit strøk i Bergenhus bydel i Bergen kommune. Halvøya ligg mellom Vågen i aust og Puddefjorden i vest. Nordnes hadde 1&nbsp;872 innbyggjarar 1. januar 2014 og eit areal på 0,19 km². 

Akvariet i Bergen, Fiskeridirektoratet og Havforskinginstituttet er alle lokalisert i Nordnes.

## Kjelder

**Denne artikkelen bygger på «[[:nb:Nordnes|Nordnes]]» frå ,  den 29. september 2014.*
Marija Abakumova

**Marija Vasiljevna Abakumova** () er ein russisk friidrettsutøvar frå Stavropol som tevlar i spydkasting. Ho vart verdsmeister i øvinga i 2011, og har elles vunne eitt OL-sølv og to VM-bronser i tida 2008-13.

## Aktiv
Abakumova markerte seg internasjonalt i 2007 med personbeste på 64,38 m, før ho i sitt fyrste verdsmeisterskap, VM i Osaka, vart nummer sju med 61,43 m. Under Sommar-OL 2008 i Beijing imponerte ho stort og sette ny personleg rekord med 70,78 m, ein prestasjon som gjorde henne til sølvmedaljør. Barbora Špotáková frå Tsjekkia vann med 71,42 m. Ved friidretts-VM 2009 i Berlin kasta Abakumova 68,92 m i kvalifiseringa, men i finalen stoppa ho på 66,06 m, eit resultat som heldt til bronsemedalje. 

Høgdepunktet for Abakumova på idrettsbana kom i Daegu 2011. Her vann ho gulllmedaljen i VM i friidrett 2011, etter å ha kasta heile 71,99 m, ny landsrekord og meisterskapsrekord. Barbora Špotáková måtte ta til takke med sølv, trass i sterke 71,58 m. Før sommarleikane 2012 i London låg prestasjonane på eit lægre nivå enn dei føregåande sesongane, likevel var 59,34 m og ein tiandeplass svakare enn ein kunne ha forventa.

Tidleg i 2013-sesongen kasta Abakumova 69,34 m, men utover i sesongen enda ho på meir beskjedne lengder. I VM på heimebane, VM i friidrett 2013 i Moskva, fekk ho bronsemedaljen med 65,09 m, nær fire meter bak vinnaren, Christina Obergföll frå Tyskland. På tampen av sesongen passerte Abakumova 70-metersstreken med eit kast på 70,53 m.

## Kjelder

**Denne artikkelen bygger på «[[:de:Marija Wassiljewna Abakumowa|Marija Wassiljewna Abakumowa]]» frå ,  den 29. september 2014.*
Israelsk Cassini Soldner

**Israelsk Cassini Soldner** (hebraisk רשת ישראל הישנה; **ICS**) er eit gammalt geografisk koordinatsystem for Israel. Namnet kjem frå Cassini Soldner-projeksjonen som vart nytta og at det var optimalisert for Israel. Dette koordinatsystemet vert stundom òg kalla «Gammalt israelsk grid» og vart offisielt kalla PAL-Cassini-systemet under Palestinamandatet. ICS er erstatta av det nye koordinatsystemet Israelsk transversal merkator (ITM), men vert framleis nemnt av eldre bøker og navigasjonsprogramvare. 

ICS-koordinaten for Vestmuren i Jerusalem er:

:E 172249 m
:N 1131586 m

Det første talet tyder at det ligg 172&nbsp;249 meter aust for det falske origo (langs X-aksen). 

## Kjelder


**Denne artikkelen bygger på «[[:en:Israeli Cassini Soldner|Israeli Cassini Soldner]]» frå ,  den 29. september 2014.* 
*** oppgav desse kjeldene:*
* Official ICS Grid Definition
* MAPI (Mapping Center of Israel) offisiell nettstad (*hebraisk*).
* Geografi-side  ved Haifa universitet
Israelsk transversal merkator

**Israelsk transversal merkator** (hebraisk רשת ישראל החדשה; **ITM**) er det nye geografiske koordinatsystemet for Israel. Namnet kjem frå transversal merkatorprojeksjon som vert nytta og at det er optimalisert for Israel. ITM erstatta det gamle koordinatsystemet ICS. Dette koordinatsystemet vert stundom kalla «Nytt israelsk grid». Det har vore i bruk sidan 1. januar 1994.

ITM-koordinaten for Vestmuren i Jerusalem er:

:E 222286 m
:N 631556 m

Det første talet syner til at staden ligg 222&nbsp;286 meter aust for falskt origio (langs X-aksen). 

## Kjelder

**Denne artikkelen bygger på «[[:en:Israeli Transverse Mercator|Israeli Transverse Mercator]]» frå ,  den 29. september 2014.* 
*** oppgav desse kjeldene:*



## Bakgrunnsstoff
* MAPI (Mapping Center of Israel) official website (*hebraiske*).
* Converting latitude and lengdegrad to ITM koordinates (free and open source software).
* Geografi educational website  of Haifa's university.
Leuven

**Leuven** ['lø:və(n)] (fransk: Louvain; tysk: Löwen) er ein by og ein kommune sentralt i Belgia. Byen er hovudstad i provinsen Flamsk Brabant (Vlaams-Brabant) og hadde i 2014 om lag 98&nbsp;000 ibuarar. Byen ligg cirka 25 km aust for Brussel og er heimstad for det største universitetet i Belgia.

### Næring
Leuven i fyrste rekke ein handels- og trenestestad. I kommunen finst også kjemisk industri og fleire firma i næringsmiddelindustrien. Med sitt universitet er byen prega av studentar og studentliv. Anheuser-Busch InBev, verdas største bryggerikonsern, har hovudkontoret i Leuven.

### Soge
Leuven er nemnd fyrste gongen i 884. Nybyggjarar frå Skandinavia prøvde å etablere seg kring ei eldre festning, Luvanium (latin) eller Lovon (lokal dialekt), ved osen av elva Dijle. Vikinga vart slegen av den frankiske kongen Arnulf av Kärnten i det blodige slaget om Leuven.

I 1190 vart Leuven herresete for hertugen av Brabant, som då hadde fått herredømmet over området. Gjennom mellomalderen utvikla byen seg til ein storby, basert på tekstilindustrien.

På 1300-talet tok nærliggjande Brussel over som sentralstad for hertugdømmet Brabant, og om lag samstundes minka tekstilhandelen mykje. I 1425 vart Leuvens katolske universitet, som vart det viktigaste læresentret i sørdelen av Benelux-området. 1500-talshumanisten og teologen Erasmus av Rotterdam var mellom dei som arbeidde ved universitetet. Leuven rådhus vart reist på 1400-talet, ofte omtala som eit meisterverk i seingotisk stil.

På 1700-talet vart det bygt opp fleire større bryggeri. Det er grunnlaget for det seinare InBev, produsenten av Belgias kanskje mest kjenda øl; *Stella Artois*. 

## Kjelder

**Denne artikkelen bygger på «[[:sv:Leuven|Leuven]]» frå ,  den 29. september 2014.*
Linda Stahl

**Linda Stahl** () er ein tysk tidlegare friidrettsutøvar frå Steinheim som tevla i spydkasting. Ho vart europameister i øvinga i 2010 og har elles vunne ein OL-bronse, to EM-bronsar og eitt EM-sølv i øvinga i tida 2012-16.

## Aktiv

Stahl vart nummer 10 med 61,04 m i sin meisterskapsdebut i VM 2007 i Osaka. I 2008-sesongen kasta 66,06 m, men for seint til å få vere med til sommar-OL i Beijing. Året etter kom ho på sjetteplass under VM i friidrett 2009 på tysk heimebane i Berlin, hennar lengste finalekast målte 63,23 m.

I europameisterskapen 2010 i Barcelona smelte Stahl i femte omgang til med personleg rekord på 66,81 meter. Dermed tok ho over leiinga i tevlinga frå landskvinna Christina Obergföll, som ikkje makta svare og såleis enda på sølvplassen med 65,58 m. Stahl kvalifiserte seg til spydfinalen i friidretts-VM 2011, grunna skade deltok ho ikkje i finalen.

Både frå friidretts-EM og sommar-OL i 2012 fekk Stahl bronsemedaljar med heim. I Helsingfors-EM kasta ho spydet 63,69 m, i London-OL måtte ho opp i 64,91 m for å sikre seg medalje. Stahl kasta så som lengst 64,78 m under VM i friidrett 2013 i Moskva. Dermed enda ho opp som nummer fire, 31 cm bak bronsevinnaren Marija Abakumova frå Russland. Året etter tok Stahl si tredje internasjonale bronsemedalje då ho fekk notert 63,91 m i EM i friidrett 2014 i Zürich. 

Under europameisterskapen 2016 i Amsterdam oppnådde Stahl 65,25 m, og fekk med det sølvmedaljen i øvinga, vel meteren bak Tazzjana Khaladovitsj frå Kviterussland. Ho la opp etter Sommar-OL 2016. 

Stahl var tysk meister i spydkasting i 2013 og 2014.

## Kjelder

**Denne artikkelen bygger på «[[:de:Linda Stahl|Linda Stahl]]» frå ,  den 29. september 2014.*
Perea

**Perea** («landet bortatom» på gresk), ein del av kongedømet til Herodes den store okkuperte austsida av Jordanelva, frå kring ein tredjedel ned frå Genesaretsjøen til kring ein tredjedel ned austsida av Daudehavet. Det strekte seg ikkje veldig langt inn i landet. Tradisjonelt sett er grensene rekna for å vere austbreidda av Jordanelva mellom elvane Arnon (Wadi Mujib) og Hieromax (Yarmoukelva). http://www.ancientlibrary.com/gazetteer/0269.html  Kongedømet til Herodes var delt av romarane til eit tetrarki, der Herodes Antipas fekk både Perea og Galilea.

Perea er området som var busett av dei isralittiske stammene Reuben, Gad, og den halve stamma Menasseh. 

## Andre stader kalla Perea
Dei kristne armenarar som vart deporterte frå Armenia og tvangsbusett i Ny-Julfa/Isfahan-regionen i Iran kalla ein stor landsby Perea etter Perea i Israel.

## Sjå òg
*Transjordan i Bibelen
*Transjordan

## Kjelder

**Denne artikkelen bygger på «[[:en:Perea|Perea]]» frå ,  den 29. september 2014.*